Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 879

4. dörzscsiszoló (hónoló) és tükrösítő gépekhez elektronikus ellenőrző és szabályozó eszközök, amelyeket a munkadarab aktuális végső méretére skálabeosztás segítségével lehet beállítani. Így a szerszám mozgása lelassul, majd megáll, ha munkadarab méretei megközelítik, illetve elérik az előre meghatározott értékeket. 8460 21 11— 8460 29 90 Más köszörűgép, legalább 0,01 mm pontosságú tengelyállítással Lásd a 8460 11 00—8460 19 00 alszámok magyarázatát. 8460 21 11 Furatköszörűgép A furatköszörűgépet üreges munkadarabok (pl. furatok) belső átmérőjének leköszörülésére használják. A munkadarabot befogótokmány tartja, és olyan köszörűfej munkálja meg, amely elég kicsi ahhoz, hogy beférjen a munkadarab üregébe. 8460 21 15 Csúcs nélküli köszörűgép A csúcs nélküli köszörűgépet a munkadarabok külső átmérőjének leköszörülésére használják. Az ilyen megmunkálási folyamatban a munkadarabot nem rögzítik, hanem egy, a forgó köszörűlap és a (szintén forgó) terelőlap közötti sínen helyezik el. A kívánt átmérőt a köszörű- és a terelőlap közötti távolság határozza meg. 8460 21 19 Másféle Ide tartoznak az univerzális köszörűgépek. Ezek a belső és a külső köszörűgépek kombinációi, így tehát egyidejűleg képesek a munkadarabnak mind a külső, mind a belső átmérőjét leköszörülni. 8460 29 11 Furatköszörűgép A 8460 21 11 vtsz. alszám magyarázata értelemszerűen alkalmazandó. 8460 29 19 Másféle A 8460 21 15 és a 8460 21 19 vtsz. alszámok magyarázata értelemszerűen alkalmazandó. 84.61 Gyalugép, véső-, hornyoló-, üregelő-, fogaskerékmaró, fogaskerék-köszörülő, vagy fogaskerék-simító gép, fűrész- és vágógép, valamint más vtsz. alá nem osztályozható, anyagleválasztással működő más szerszámgép fém vagy cermet megmunkálására 8461 30 10 és 8461 30 90 Üregelőgép Ide tartozik az üregelőgép [lásd a 84.61 vtsz. HR Magyarázata harmadik bekezdésének (4) pontját]; ez olyan szerszámgép, amelyet üregelőtüskének nevezett sokélű szerszámmal látnak el, és valamely munkadarab belső vagy külső felületének megmunkálására szolgál. Az ilyen gépekben a munkadarab rögzített, és a szánhoz erősített üregelőtüskét mozgatják végig a megmunkálandó felületen egyenes irányú, egyenletesen forgácsoló mozdulatokkal. A belső üregelést a munkadarabok durván vagy előzetesen megmunkált belső felületének oldalirányú szerszámmozgással történő finommegmunkálására és pontos méretbeállítására használják. A külső üregelés sík vagy egyéb profilfelületek kialakítására szolgál. 8461 40 11 és 8461 40 19 Henger alakú fogaskerék forgácsolásához Ezen alszámok esetében csak azok a fogaskerekek tekinthetők hengeres fogaskerekeknek, amelyeket henger alakú nyersdarabból készítettek, és amelyek ilyen alakjukat méretre vágás után is megtartják. Ide tartoznak az egyenes fogazatú fogaskerekek, csigaorsók, csigakerekek, kilincskerekek és lánckerekek előállítására szolgáló gépek. 8461 40 31 és 8461 40 39 Más fogaskerék forgácsolásához Ide a hengeres fogazatútól eltérő fogazott hajtótengely, ferde fogazású fogaskerék és csigaorsó gyártására szolgáló gép tartozik. 1998/19/II. szám 8461 40 71 és 8461 40 79 Mikrométeres helyesbítő rendszerrel illesztett, legalább 0,01 mm pontosságú tengelybeállítással A mérő- és beállítórendszerekre vonatkozóan lásd a 8460 11 00—8460 19 00 alszámok magyarázatát. 84.69 Írógépek a 8471 vtsz. alá tartozó nyomtató kivételével; szövegszerkesztő gép 8469 11 00 és 8469 12 00 Automata írógép és szövegszerkesztő gép Ide tartoznak a mátrixnyomtatók, láncos nyomtatók, acélszalagos nyomtatók vagy más mechanikus nyomtatók, ahol — ugyanúgy mint a szalagos írógépek esetében — mechanikus elem (tű, lánc, acélszalag stb.) üt rá a szalagra azért, hogy a kívánt jel a papírra kerüljön, feltéve, hogy azok nem képezik automatikus adatfeldolgozó berendezés kimeneti egységét, amelyeket a 84. Árucsoport Megjegyzéseinek (5) (D) pontja szerint a 84.71 vtsz. alá kell osztályozni. Nem tartoznak azonban ezen alszámok alá a nem mechanikus nyomtatók (84.43, 84.44 vagy 84.72 vtsz.). 84.70 Számológép és számoló funkcióval ellátott zsebméretű adatrögzítő-, előhívó- és megjelenítőgép; könyvelőgép, postai bérmentesítőgép, jegykiadó gép és hasonló gép számolószerkezettel; pénztárgép 8470 10 10 Elektronikus számológép, külső áramforrás nélkül működő Ide tartoznak az elektronikus számológépek beépített órával, dátumkijelzővel és ébresztő funkcióval, vagy pl. a stopperóra mellett időjelzővel, illetve zenélő billentyűzettel. Nem tartoznak ide:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes